Γεώργιος Τομπάζος

Ο Γεώργιος Τομπάζος ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων, Υπουργός Συγκοινωνιών και Έργων, Υπουργός Υγείας και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.

Βιογραφικά στοιχεία 
Ο Γεώργιος Τομπάζος γεννήθηκε στη Μόρφου στις 2 Φεβρουαρίου 1919. Ομιλούσε, πέρα από την ελληνική, την αγγλική γλώσσα. Σπούδασε παιδαγωγικά στο Διδασκαλικό Κολέγιο. Εργάστηκε οκτώ χρόνια ως εκπαιδευτικός. Στη συνέχεια σπούδασε στην Οδοντιατρική Σχολή Αθηνών. Την περίοδο 1950-1966 εργάστηκε ως οδοντίατρος.

Την περίοδο 1970-1975 διετέλεσε προϊστάμενος της Κεντρικής Υπηρεσίας Πληροφοριών.

Ήταν νυμφευμένος με τη Διάνα, το γένος Σεργίου, και είχε δύο παιδιά. Απεβίωσε στις 4 Ιανουαρίου 2001.

Πολιτική διαδρομή 
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Την περίοδο 1962-1966 διετέλεσε γραμματέας της βουλής.

Στις 21 Απριλίου 1966 διορίστηκε Υπουργός Γεωργίας και Φυσικών Πόρων στην Κυβέρνηση Αρχιεπισκόπου Μακαρίου Γ΄ 1960. Παρέμεινε στη θέση αυτή και στην Κυβέρνηση Αρχιεπισκόπου Μακαρίου Γ΄ 1968 (έως τις 30 Ιουνίου 1970). Στις 15 Ιανουαρίου 1975 διορίστηκε Υπουργός Συγκοινωνιών και Έργων στη Κυβέρνηση Αρχιεπισκόπου Μακαρίου Γ΄ 1973 και στην Κυβέρνηση Σπύρου Κυπριανού 1977, θέση στην οποία παρέμεινε έως τις 8 Μαρτίου 1978. Στις 9 Μαρτίου 1978 διορίστηκε Υπουργός Γεωργίας και Φυσικών Πόρων στην Κυβέρνηση Σπύρου Κυπριανού 1978, θέση στην οποία παρέμεινε έως τις 9 Σεπτεμβρίου 1980. Στις 10 Σεπτεμβρίου 1980 διορίστηκε Υπουργός Υγείας στην Κυβέρνηση Σπύρου Κυπριανού 1978, θέση στην οποία παρέμεινε έως τις 19 Απριλίου 1982.

Παραπομπές

Πηγές 

|-

|-

|-

|-

Βουλευτές Λευκωσίας
Κύπριοι εκπαιδευτικοί
Κύπριοι οδοντίατροι
Βουλευτές εκλεγμένοι με το Πατριωτικό Μέτωπο
Υπουργοί Γεωργίας και Φυσικών Πόρων (Κύπρος)
Υπουργοί Συγκοινωνιών και Έργων (Κύπρος)
Υπουργοί Υγείας (Κύπρος)
Κυβέρνηση Αρχιεπισκόπου Μακαρίου Γ΄ 1960
Κυβέρνηση Αρχιεπισκόπου Μακαρίου Γ΄ 1968
Κυβέρνηση Αρχιεπισκόπου Μακαρίου Γ΄ 1973
Κυβέρνηση Σπύρου Κυπριανού 1977
Κυβέρνηση Σπύρου Κυπριανού 1978
Βουλευτές Α΄ Κοινοβουλευτικής Περιόδου (Κύπρος)